Najvyšší súd Slovenskej republiky

Najvyšší súd Slovenskej republiky je jeden z dvoch vrcholných súdnych orgánov všeobecného súdnictva na Slovensku. Je najvyššou súdnou inštanciou pre oblasť civilného a trestného súdnictva zabezpečujúcou rozhodovaním o opravných prostriedkoch jednotu vo výklade civilného hmotného (občianskeho, obchodného, pracovného alebo dedičského) a procesného práva a trestného hmotného a procesného práva na súdoch nižších stupňov, t. j. na okresných (mestských) súdoch, na krajských súdoch a na Špecializovanom trestnom súde. 

Z hľadiska hierarchie súdov je rovný Najvyššiemu správnemu súdu Slovenskej republiky. Sídlo súdu je v Bratislave. 

Vykonáva súdnictvo rozhodovaním o odvolaniach, sťažnostiach a najmä dovolaniach proti rozhodnutiam krajských súdov a Špecializovaného trestného súdu za podmienok ustanovených Civilným sporovým poriadkom, Civilným mimosporovým poriadkom a Trestným poriadkom. 

Súčasný Najvyšší súd pre územie Slovenska vznikol od 1. januára 1970 ako Najvyšší súd Slovenskej socialistickej republiky a existuje po zániku Českej a Slovenskej Federatívnej Republiky od 1. januára 1993 ako Najvyšší súd Slovenskej republiky. 

 Vedenie Najvyššieho súdu Slovenskej republiky 
 predseda: František Mozner (21. máj 2025 – 21. máj 2030)
 podpredsa: Terézia Mecelová (8. január 2026 – 8. január 2031)
 predsedníčka občianskoprávneho kolégia: Jana Bajánková (10. september 2024 –  9. september 2027)
 predsedníčka obchodnoprávneho kolégia: Katarína Pramuková (22. november 2023—21. november 2026)
 predseda trestnoprávneho kolégia: Patrik Príbelský (11. november 2025 – 10. november 2028)
 predseda sudcovskej rady: Dana Wänkeová (16. január 2024 – 14. január 2029)

 Predseda Najvyššieho súdu 
Predseda Najvyššieho súdu  vykonáva štátnu správu nad Najvyšším súdom po stránke personálnej, organizačnej, hospodárskej a finančnej. Pôsobí aj ako sudca, resp. predseda senátu Najvyššieho súdu. Predseda bol v minulosti v rokoch 2001 až 2014 zároveň aj predsedom Súdnej rady. Od 1. septembra 2014 sú tieto funkcie rozdelené.

 Predsedovia Najvyššieho súdu od roku 1970 
 Pavel Király (1. apríl 1970 – 2. december 1970)
 Ján Benčura (20. október 1971 – 20. október 1981; 18. december 1981 – 11. január 1990)
 Karol Plank (12. január 1990 – 31. január 1996)
 Milan Karabín I (1. február 1996 – 12. december 1997)
 Štefan Harabin I (11. február 1998 – 11. február 2003)
 Milan Karabín II (7. október 2003 – 7. október 2008)
 Štefan Harabin II (23. jún 2009 – 23. jún 2014)
 Daniela Švecová (2. október 2014 – 2. október 2019)
 Peter Szabo (1. apríl 2020 – 20. máj 2020) ad interim
 Ján Šikuta (20. máj 2020 – 20. máj 2025)
 František Mozner (21. máj 2025 – 21. máj 2030)

 Podpredsedovia Najvyššieho súdu od roku 1970 
 Štefan Daniš (1970 – 1980; 1980 – 20. december 1987 ako námestník predsedu)
 Štefan Minárik (21. december 1987 – 13. december 1988 ako námestník predsedu; 6. apríl 1989 – 18. december 1990)
 Ivan Majerík (19. december 1990 – 10. február 1998)
 Jozef Štefanko (11. február 1998 – 8. júl 1999)
 Juraj Majchrák (26. november 1999 – 26. november 2004)
 Daniela Švecová (30. máj 2005 – 30. máj 2010)
 Jarmila Urbancová (7. jún 2013 – 7. jún 2018; 8. jún 2018 – 31. marec 2020)
 Andrea Moravčíková (8. október 2020 – 8. október 2025)
 Terézia Mecelová (8. január 2026 – 8. január 2031)

 Kolégiá Najvyššieho súdu Slovenskej republiky 
 Občianskoprávne kolégium 
 vedie Jana Bajánková (od 2018)
 zastupuje: Martin Vladik (od 2018)
 predtým viedli: Jozef Ťapák (1991 – 1997); Jozef Štefanko (1997); Milan Ľalík (1997 – 2006); Jana Bajánková (2006 – 2014); Soňa Mesiarkinová (2014 – 2017)
 predtým zastupovali: Jaromír Svoboda; Daniela Švecová; Jana Bajánková; Vladimír Magura; Helena Haukvitzová

 Obchodnoprávne kolégium (vzniklo 1. januára 1992) 
 vedie Katarína Pramuková (od 2017)
 zastupuje: Lenka Praženková (od 2024)
 predtým viedli: Ivan Lubina (1992 – 1997); Alexander Vietor (1997 – 1999); Peter Dukes (2001 – 2009); Juraj Seman (2010 – 2014); Anna Marková (2014 – 2017)
 predtým zastupovali: Štefan Šatka; Juraj Seman; Anna Marková; Jana Zemaníková; Alena Priecelová; Ivana Izakovičová

 Trestnoprávne kolégium 
 vedie Patrik Príbelský (od 2025)
 zastupuje: Martin Bargel (od 2026)
 predtým viedli: Milan Lipovský (1992 – 1996; 1998 – 1999); Štefan Harabin (1996 – 1998; 2014 – 2015); Štefan Minárik (2000 – 2001); Harald Stiffel (2001 – 2014); Libor Duľa (2015 – 2019); František Mozner (2019 – 2025)
 predtým zastupovali: Štefan Minárik; Milan Lipovský; Peter Krajčovič; Juraj Kliment; Igor Burger; Libor Duľa; Peter Hatala; Pavol Farkaš; Patrik Príbelský 

 Správne kolégium (historické od 1. januára 1992 do 31. júla 2021) 
Správne kolégium bolo od 1. augusta 2021 so vznikom Najvyššieho správneho súdu Slovenskej republiky zrušené.

 viedli ho: Sergej Kohut (1992 – 1993; 1994 – 1996; 2001 – 2006); Eva Babiaková (1996 – 2001); Ida Hanzelová (2006 – 2014); Elena Závadská (2014); Jozef Milučký (2014 – 2021)
 predtým zastupovali: Mikuláš Kerekeš; Eva Babiaková, Ida Hanzelová; Tatiana Aschenbrennerová; Jana Baricová; Jozef Hargaš;  Jana Hatalová (Henčeková)

 Senáty Najvyššieho súdu 
Najvyšší súd rozhoduje prostredníctvom trojčlenných senátov alebo päťčlenných senátov, v osobitných prípadoch v sedemčlenných veľkých senátoch. Do týchto senátov sú sudcovia rozdeľovaní každý kalendárny rok predsedom Najvyššieho súdu Slovenskej republiky prostredníctvom rozvrhu práce Najvyššieho súdu Slovenskej republiky, pričom na čele každého senátu stojí jeho predseda.

Trojčlenné senáty rozhodujú:
 vo veciach riadnych opravných prostriedkov (v civilnom súdnictve odvolaní, v trestnom súdnictve odvolaní a sťažností) smerujúcich proti rozhodnutiam nižších súdov (krajských súdov ako súdov prvého stupňa a Špecializovaného trestného súdu);
 vo veciach mimoriadnych opravných prostriedkov (dovolaní a dovolaní generálneho prokurátora) smerujúcich proti rozhodnutiam odvolacích súdov (krajských súdov);
 pri výkone oprávnení nadriadeného súdu voči nižším súdom i voči samému sebe (rozhodovanie o námietkach zaujatosti, o návrhoch na odňatie a prikázanie veci a v sporoch o príslušnosť).

Päťčlenné senáty rozhodujú:
 vo veciach mimoriadnych opravných prostriedkov (dovolaní a dovolaní generálneho prokurátora) smerujúcich proti rozhodnutiam Najvyššieho súdu; teda vtedy, ak Najvyšší súd v čase podania takého mimoriadneho opravného prostriedku už rozhodoval v druhom stupni (najmä vo veciach vedených v prvom stupni na Špecializovanom trestnom súde).
Veľké senáty zložené zo siedmich sudcov rozhodujú (s výnimkou Trestnoprávneho kolégia) o veciach im postúpených trojčlenným senátom alebo päťčlenným senátom v prípadoch, ak sa tento trojčlenný alebo päťčlenný senát mieni odchýliť od právneho názoru vysloveného už skôr iným senátom Najvyššieho súdu; prostredníctvom veľkých senátov sa teda realizuje zjednocovanie právnych názorov na úrovni samotného Najvyššieho súdu.

Na Najvyššom súde pôsobia nasledujúce senáty (k 25. 11. 2025):
+Občianskoprávne kolégiumSenátPredseda senátu, 
ktorý riadi a organizuje činnosť senátu1 (trojčlenný)Martin Vladik2 (trojčlenný)Mária Trubanová3 (trojčlenný)Renáta Gavalcová4 (trojčlenný)Alena Svetlovská5 (trojčlenný)Jana Bajánková6 (trojčlenný)Dušan Čimo7 (trojčlenný)Ľubor Šebo8 (trojčlenný)Ivan Rumana9 (trojčlenný)Gabriela Klenková1 (päťčlenný)Martin Vladik2 (päťčlenný)Mario DubaňVeľký senátJana Bajánková
stálymi členmi sú ďalej: 
Dušan Čimo, Ivan Rumana, Alena Svetlovská
+Obchodnoprávne kolégiumSenátPredseda senátu, 
ktorý riadi a organizuje činnosť senátu1 (trojčlenný)Jana Hullová2 (trojčlenný)Beata Miničová3 (trojčlenný)Katarína Pramuková4 (trojčlenný)Lenka Praženková5 (trojčlenný)Andrea Moravčíková1 (päťčlenný)Beata Miničová2 (päťčlenný)Katarína PramukováVeľký senátKatarína Pramuková
stálymi členmi sú ďalej: 
Beata Miničová, Andrea Moravčíková, Lenka Praženková
+Trestnoprávne kolégiumSenátPredseda senátu, 
ktorý riadi a organizuje činnosť senátu1 (trojčlenný)Martin Bargel2 (trojčlenný)Peter Paluda3 (trojčlenný)Petr Kaňa4 (trojčlenný)Martina Zeleňaková5 (trojčlenný)Juraj Kliment1 (päťčlenný)Martin Bargel2 (päťčlenný)Patrik Príbelský

 História 

 Výber predsedu v roku 2014 
Funkčné obdobie dovtedajšieho predsedu Štefana Harabina sa končilo 22. júna 2014. Najbližšie voľby predsedu Najvyššieho súdu sa uskutočnia 19. mája 2014. Kandidovali traja sudcovia: Doterajší predseda Štefan Harabin, predsedníčka senátu Správneho kolégia Zuzana Ďurišová a doterajšia členka Súdnej rady Jana Bajánková. Nový predseda musel získať nadpolovičnú väčšinu hlasov, hlasovanie sa mohlo opakovať s prvými dvoma kandidátmi. Harabin ani Bajánková ako súčasní členovia nemohli hlasovať.

Harabinovu kandidatúru navrhla celorepubliková rada Združenia sudcov Slovenska a Sudcovská rada Najvyššieho súdu. Proti temuto návrhu sa postavila časť sudcov NS, podľa nich ich rada ani nepožiadala o nomináciu kandidátov. Bajánkova bola navrhnutá ministrom spravodlivosti Tomášom Borecom (SMER-SD). Borec pritom poznamenal: „Poznám ju ako pracovitú a rozhľadenú sudkyňu, ktorá ako predsedníčka občianskoprávneho kolégia prejavila aj potrebné manažérske skúsenosti.“ Ďurišová je členkou združenia sudcov Za otvorenú justíciu združujúcich Harabinových kritikov. Toto združenie ju nominovalo do voľby, jeho prezidentka Katarína Javorčíková uviedla: „Svoje názory nikdy nezmenila ani pod vplyvom šikanózneho správania a straty dlhoročnej špecializácie. Dokázala vyjadriť kritiku súčasných pomerov v súdnictve otvorene aj pred širokou verejnosťou a médiami. Ako riaditeľka Justičnej akadémie SR preukázala svoju schopnosť viesť široký kolektív ľudí.“ Ďurišová bola tiež navrhnutá skupinou sudcov z Najvyššieho súdu.

Podľa Ďurišovej by sa v prípade vymenovania predsedu končiacim prezidentom Gašparovičom mohol na Ústavný súd obrátiť nielen nový prezident Kiska (začiatok funkčného obdobia 15. jún 2014), ale aj druhý neuspešný kandidát na predsedu.

Voľba sa uskutočnila 19. mája v Sobranciach. Nebola úspešná. Z kandidátov Štefan Harabin, Jana Bajánková a Zuzana Ďurišová nebol zvolený nikto. Harabin a Bajánková postúpili do druhého koľa voľby, ktoré sa konalo neskôr v rovnaký deň. Ani tak nezískali potrebný počet hlasov a Harabin bol nútený zvolať novú voľbu.

V júni 2014 Harabin ako končiaci predseda Súdnej rady stanovil voľbu predsedu na 16. septembra 2014, zákonne posledný možný termín. Voľba sa uskutoční v Spišských Hanušovciach. V období medzi 22. júnom a 16. septembrom 2014 súd viedla podpredsedníčka Jarmila Urbancová.

V septembri 2014 bola za predsedníčku zvolená Daniela Švecová. Za hlasovalo 11 sudcov, proti žiadni a 4 sa hlasovania zdržali. Za kandidáta Daniela Hudáka hlasovali dvaja sudcovia, dvaja boli proti a 11 sa zdržalo. Daniela Švecová bola do funkcie vymenovaná 2. októbra 2014 prezidentom Andrejom Kiskom.

 Referencie 

 Externé odkazy 
 Najvyšší súd SR
 Rozhodnutia Najvyššieho súdu SR


Kategória:Súdy na Slovensku
Kategória:Najvyššie súdy